פפינו די קאפרי

פפינו די קאפרי (באיטלקית: Peppino di Capri; נולד ב-27 ביולי 1939), באי קאפרי בדרום איטליה. הוא זמר, כותב שירים ופסנתרן איטלקי, שזכה להצלחה באיטליה ובשאר אירופה. להיטיו הבינלאומיים כוללים את השירים "טוויסט סן טרופה"; "דניאלה"; "Torna piccina"; "רוברטה"; "Melancolie";‏ "Freva";‏ "L'ultimo romantico"; "Un grande amore e niente piú";‏ "Non lo faccio più";‏ "Nun è peccato"; ו-"Champagne". פפינו נולד בקאפרי שבאיטליה. הוא התחיל לשיר ולנגן בפסנתר בהיותו בן ארבע, והופיע בפני חיילי צבא ארצות הברית שהוצבו באי קאפרי עם רפרטואר של סטנדרטים אמריקאים. אחרי שלמד במשך שש שנים מוזיקה קלאסית, וניגן במועדוני לילה בסביבות קאפרי, הוציא עם להקתו "The Rockers" סינגל ראשון עם השירים "Malattia" (מחלה), ו-"Nun è Peccato" (זה לא חטא"), שהושרו בנפוליטנית. הסינגל היה מיד ללהיט ובשנה שלאחר מכן יצאו לסיבוב הופעות. בעקבות ההצלחה יצאו רצף של סינגלים, כשחלקם גרסאות באיטלקית של שירי רוק אנד רול וטוויסט אמריקאים (כשבהם שורות אחדות באנגלית), ואחרים שירים מקוריים באיטלקית ובנפוליטנית. ב-1965 שר די קאפרי במופע חימום של הביטלס בסיבוב הופעות שלהם באיטליה. אחרי כן ניסו פפינו וחברי להקתו לפרוץ מחוץ לתחומי אירופה בהצלחה חלקית. שיריהם התקבלו היטב בעיקר בברזיל הודות לקהילה הגדולה של מהגרים מאיטליה. ב-1970 החל פפינו להופיע עם להקה חדשה בשם the New Rockers. ב-1973 זכה בפסטיבל סן רמו (פסטיבל השירים האיטלקי), עם השיר "Un grande amore e niente più" ("אהבה גדולה ותו לא"). באותה שנה יצא השיר "Champagne" שהיה ללהיט באיטליה, גרמניה, ספרד וברזיל. ב-1976 זכה די קאפרי שוב בפסטיבל סן רמו עם השיר "Non lo faccio più" ("אני כבר לא עושה את זה"). ב-1991 ייצג את איטליה בתחרות הזמר של האירוויזיון, והגיע למקום השביעי עם השיר "Comme è ddoce 'o mare" ("כמה מתוק הים") שהושר בשפה הנפוליטנית. נכון ל-2006 פפינו די קאפרי הוא המבצע עם מספר ההופעות הגדול ביותר בפסטיבל סן רמו (15). הופעתו האחרונה הייתה ב-2005 עם השיר "La Panchina" ("הספסל בגן") פפינו די קאפרי השתתף 15 פעמים בפסטיבל סן רמו, וזכה פעמיים במקום הראשון. 1967 "Dedicato all'amore" 1971 "L'ultimo romantico" 1973 "Un grande amore e niente più" (Winner) 1976 "Non lo faccio più" (Winner) 1980 "Tu cioè..." 1985 "E mo’ e mo’" 1987 "Il sognatore" 1988 "Nun chiagnere" 1989 "Il mio pianoforte" 1990 "Evviva Maria" 1992 "Favola blues" 1993 "La voce delle stelle" 1995 "Ma che ne sai (Se non hai fatto il pianobar)" 2001 "Pioverà (Habibi ené)" 2005 "La panchina" הסופר הטורקי אורהאן פאמוק מזכיר בספריו את שיריו של פפינו די קאפרי. ברומן שלו "שלג" המתרחש בעיירה הטורקית קארס מופיע הקטע הבא: דרך הדלת הפתוחה של חנות שבה נמכרו גרבי נשים, עפרונות צבעוניים, סוללות וקלטות, הוא שמע שוב את השיר "רוברטה" של פפינו די קאפרי. הוא נזכר שהיה שומע את השיר ברדיו כשהיה ילד, במכונית של דודו איתו יצא לנסיעה אל הבוספורוס. — "שלג" פרק 12 בספר "מוזיאון התמימות" כותב פאמוק בהמשך כרכתי את זרועותי סביב סיבל הסבלנית והרחומה, והתנועעתי איתה לצלילי השיר "מלנכוליה" של פפינו דה קאפרי. — "מוזיאון התמימות", פרק 29 Cinquant'anni 1958-2008 by Vincenzo Faiella and Sergio Vellino. A collection of his worldwide discography, filmography, etc. Nicola Longobardi Editore 2008. "All the covers of the records, pictures, filmography, sheet music, film posters and all the other information were taken from the private collection of Francesco and Antonio Mastroianni". (באיטלקית) מדיה וקבצים בנושא פפינו די קאפרי בוויקישיתוף אתר האינטרנט הרשמי של פפינו די קאפרי (באיטלקית) פפינו די קאפרי, במסד הנתונים הקולנועיים IMDb (באנגלית) פפינו די קאפרי, במסד הנתונים הקולנועיים KinoPoisk (ברוסית) פפינו די קאפרי, באתר AllMusic (באנגלית) פפינו די קאפרי, באתר MusicBrainz (באנגלית) פפינו די קאפרי, באתר Discogs (באנגלית) פפינו די קאפרי, באתר Songkick (באנגלית) פפינו די קאפרי, באתר DNCI